****

**ฐานข้อมูล**

**ศาสนา ศิลปะ วัฒนธรรม ประเพณี และภูมิปัญญาท้องถิ่น**

 **ในเขตพื้นที่ เทศบาลตำบลหนองปล่อง**

**จัดทำโดย**

**กองสวัสดิการสังคม เทศบาลตำบลหนองปล่อง**

**อำเภอชำนิ จังหวัดบุรีรัมย์**

**บทนำ**

**\*\*\*\*\*\*\*\*\*\*\*\*\*\*\*\*\*\*\***

 ครูภูมิปัญญาไทยหรือที่ยกย่องกันว่าปราชญ์ชาวบ้าน มีความหลากหลาย มากมายตามความถนัดและความสามารถของแต่ละคน ซึ่งมีองค์ความรู้ที่มีการหล่อหลอม ซึมซับ บ่มเพาะ ค้นคว้า ทดลองโดยใช้วิถีชีวิตของตนเองเป็นห้องทดลองขนาดใหญ่ เพื่อทดสอบความถูกผิดแล้วคิดสรรกลั่นกรองสิ่งที่มีคุณค่าแก่ชีวิต แก่แผ่นดิน ถ่ายทอดให้ผู้อื่นได้สืบสานทั้งที่เป็นมรดกและทั้งที่เป็นสมบัติทางปัญญา ดังนั้น ประสบการณ์ความคิดและวิถีการดำรงชีวิตของครูภูมิปัญญาไทยแต่ละท่านล้วนเป็นขุนทรัพย์ทางปัญญาที่สำคัญของแผ่นดิน

 เทศบาลตำบลหลองปล่อง ได้เล็งเห็นความสำคัญของการจัดทำฐานข้อมูลทะเบียนปราชญ์ชาวบ้านนี้ไว้ เพื่อความสะดวกในการเข้าถึงข้อมูล เพื่อเป็นการยกย่องเชิดชูเกียรติและเป็นประโยชน์แก่ผู้ที่สนใจ จึงได้จัดทำฐานข้อมูลภูมิปัญญาท้องถิ่น/ปราชญ์ชาวบ้านในเขตพื้นที่รับผิดชอบของเทศบาลตำบลหนองปล่องขึ้น โดยหวังว่าจะเป็นประโยชน์ไม่มากก็น้อย

กองสวัสดิการสังคม

เทศบาลตำบลหนองปล่อง

**ฐานข้อมูลภูมิปัญญาท้องถิ่น**

**วัตถุประสงค์**

1. เพื่อสืบสานและอนุรักษ์ภูมิปัญญาท้องถิ่นที่สำคัญและมีประโยชน์ไว้ไม่ให้สูญหายจากชุมชน

2. เพื่อให้ผู้รับการถ่ายทอดตระหนักถึงความสำคัญของภูมิปัญญาในท้องถิ่นของตนเอง อันจะนำไปสู่การอนุรักษ์และพัฒนาภูมิปัญญานั้นๆ ต่อไป

**ภูมิปัญญาท้องถิ่น**

ในปัจจุบันเมืองไทยเราได้กลายเป็นประเทศเปิดที่รับเอาความรู้และเทคโนโลยีของต่างชาติเข้ามาอย่าง มากมาย ทำให้ไทยกลายเป็นประเทศที่มีความเจริญทางด้านเทคโนโลยี จากผลของการรับเอาวัฒนธรรมของ ชาติอื่นมานี้เอง ทำให้ประเทศของเรา ชุมชนของเรานึกถึงความสำคัญของภูมิปัญญาชาวบ้าน และเทคโนโลยี ในท้องถิ่นอันดี ที่เคยสืบทอดกันมาช้านาน ปัจจุบันวิถีชีวิตแบบดั้งเดิมของไทยเราส่วนมากจะยังคงปฏิบัติสืบ ทอดกันมาตามชนบทหรือ ตามท้องถิ่นห่างไกล ซึ่งถือเป็นสิ่งสำคัญที่ยังคงมีการสืบทองภูมิปัญญาชาวบ้าน และ เทคโนโลยีในท้องถิ่นอยู่ ดังนั้นการศึกษาภูมิปัญญาชาวบ้านของเราจึงเป็นการธำรงไว้ซึ่งศิลปวัฒนธรรมและวิถี ชีวิตของท้องถิ่นเหล่านั้นได้เป็นอย่างดี อีกทั้งยังเป็นการเผยแพร่ภูมิปัญญาในท้องถิ่นให้แก่ผู้ที่สนใจได้รับทราบ และร่วมภูมิใจกับบุคลในท้องถิ่นด้วย

ภูมิปัญญาท้องถิ่น เป็นสิ่งที่เกิดขึ้นและดำรงอยู่กับสังคมมนุษย์มาช้านานเป็นการดำรงในชีวิตที่ เกี่ยวพันกับธรรมชาติของแต่ละท้องถิ่นโดยมีการปรับสภาพการดำเนินชีวิตให้เหมาะสมกับสภาพแวดล้อม ธรรมชาติตามกาลเวลา (ประเวศ วะศรี, 2536)

**ความหมายของภูมิปัญญา**

ภูมิปัญญาท้องถิ่น เป็นคำที่มีความหมายเช่นเดียวกับคำว่าภูมิปัญญาท้องถิ่นและภูมิปัญญาไทย เป็น องค์ความรู้ที่มีอยู่ในท้องถิ่น ซึ่งได้รับการถ่ายทอดจากผู้รู้หรือผู้มีประสบการณ์ ซึ่งเรียกว่าปราชญ์ชาวบ้าน หรือ ปราชญ์ท้องถิ่น ซึ่งมีผู้ให้คำจำกัดความของภูมิปัญญาท้องถิ่นในลักษณะต่าง ๆ ดังนี้

1. กรมวิชาการ (2538) ให้ความหมายของภูมิปัญญาท้องถิ่นว่า คือ ความรู้ที่เกิดจากประสบการณ์ในชีวิตของ คนเราผ่านกระบวนการศึกษา สังเกตวิเคราะห์จนเกิดปัญญาและตกผลึกมาเป็นองค์ความรู้ที่ประกอบกันขึ้นมา จากความรู้เฉพาะหลายเรื่องความรู้ดังกล่าวไม่ได้แยกย่อยออกมาให้เห็นเป็นศาสตร์เฉพาะสาขาวิชาการต่างๆ อาจกล่าวว่า ภูมิปัญญาท้องถิ่นจัดเป็นพื้นฐานขององค์ความรู้สมัยใหม่ที่ช่วยในการเรียนรู้ การแก้ปัญหาการ จัดการและการปรับตัวในการดำเนินชีวิตของคนเรา

2. สำนักงานคณะกรรมการการศึกษาแห่งชาติ (ม.ป.ป.) กล่าวถึงภูมิปัญญาท้องถิ่นไทยว่า เป็นองค์ความรู้ ความสามารถและทักษะของคนไทยทีเกิดจากสั่งสมประสบการณ์ที่ผ่านกระบวนการเลือกสรร เรียนรู้ ปรุงแต่ง และถ่ายทอดสืบต่อกันมา เพื่อใช้แก้ปัญหาและพัฒนาวีถีชีวิตของคนไทยให้สมดุลกับสภาพแวดล้อมและเหมะ สมกับยุคสมัย

3. สามารถ จันทร์สูรย์ (2536) กล่าวว่าภูมิปัญญาท้องถิ่น หมายถึง ทุกสิ่งทุกอย่างที่ชาวบ้านคิดได้เองที่ นำมาใช้ในการแก้ปัญหาทั้งกว้าง ทั้งลึก ที่ชาวบ้านสามารถคิดเอง ท าเองโดยอาศัยศักยภาพที่มีอยู่แก้ปัญหาการ ดำเนินวิถีชีวิตในท้องถิ่นอย่างสมสมัย

จากความหมายดังกล่าว อาจสรุปว่า ภูมิปัญญาท้องถิ่น หมายถึง องค์ความรู้ หรือสิ่งที่สั่งสมกันมา ตั้งแต่อดีต ซึ่งเป็นประสบการณ์ในการดำเนินชีวิตของคนในท้องถิ่นซึ่งได้ผ่านการคิดค้นและปรับปรุง เปลี่ยนแปลงจนได้แนวทางที่เหมาะสม สอดคล้องกับสภาพสังคมเป็นที่ยอมรับนับถือจากบุคคลทั่วไป ถือเป็น แบบอย่างในการดำรงชีวิตที่ถ่ายทอดสืบต่อกันมา

**ประเภทของภูมิปัญญาท้องถิ่น**

ภูมิปัญญาท้องถิ่น หมายร่วมถึง ทุกสิ่งทุกอย่างที่ชาวบ้านคิดค้นขึ้น แล้วนำมาปรับปรุงแก้ไขพัฒนา แก้ปัญหา เป็นทั้งสติปัญญาและองค์ความรู้ทั้งหมดของชาวบ้าน ดังนั้น จึงมีความครอบคลุมเนื้อหาสาระและ แนวทางดำเนินชีวิตในวงกว้าง ภูมิปัญญาท้องถิ่นประกอบไปด้วยองค์ความรู้ในหลายวิชา ดังที่ สำนักงาน คณะกรรมการการศึกษาแห่งชาติ (2541) ได้จำแนกไว้รวม 10 สาขา คือ

**1. สาขาเกษตรกรรม** หมายถึง ความสามารถในการผสมผสานองค์ความรู้ทักษะ และเทคนิคด้านการเกษตร กับเทคโนโลยี โดยการพัฒนาบนพื้นฐานคุณค่าดั้งเดิม ซึ่งคนสามารถพึงพาตนเองในสภาวการณ์ต่าง ๆ ได้ เช่น การทำการเกษตรแบบผสมผสาน การแก้ปัญหา การเกษตร เป็นต้น

**2. สาขาอุตสาหกรรมและหัตถกรรม** **(ด้านการผลิตและการบริโภค)** หมายถึง การรู้จักประยุกต์ใช้เทคโนโลยี สมัยใหม่ในการแปรรูปผลผลิตเพื่อชะลอการนำเข้าตลาด เพื่อแก้ปัญหาด้านการบริโภคอย่างปลอดภัย ประหยัดและเป็นธรรมอันเป็นกระบวนการให้ชุมชนท้องถิ่นสามารถพึงพอตนเองทางเศรษฐกิจได้ ตลอดทั้งการผลิตและการจัดจำหน่ายผลผลิตทางหัตถกรรม เช่น การรวมกลุ่มของกลุ่มโรงงานยางพารา กลุ่มหัตถกรรม และอื่น ๆ เป็นต้น

**3. สาขาการแพทย์ไทย** หมายถึง ความสามารถในการจัดการป้องกันและรักษาสุขภาพของคนในชุมชนได้ โดย เน้นให้ชุมชนสามารถพึ่งพาตนเองทางด้านสุขภาพและอนามัยได้

**4. สาขาจัดการทรัพยากรธรรมชาติและสิ่งแวดล้อม** หมายถึง ความสามารถเกี่ยวกับการจัดการ ทรัพยากรธรรมชาติและสิ่งแวดล้อมทั้งอนุรักษ์ การพัฒนา และใช้ประโยชน์จากคุณค่าของทรัพยากรธรรมและ สิ่งแวดล้อมอย่างสมดุลและยั่งยืน

**5. สาขากองทุนและธุรกิจชุมชน** หมายถึง ความสามารถในด้านบริหารจัดการค้าสะสมและการบริการกองทุน และธุรกิจในชุมชน ทั้งที่เป็นเงินตราและโภคทรัพย์เพื่อเสริมชีวิตความเป็นอยู่ของสมาชิกในชุมชน

**6. สาขาสวัสดิการ** หมายถึง ความสามารถในการจัดสวัสดิการในการประกันคุณภาพชีวิตของคนให้เกิดความ มั่นคงทางเศรษฐกิจ สังคม และวัฒนธรรม

**7. สาขาศิลปกรรม** หมายถึง ความสามารถในการผลิตผลงานทางด้านศิลปะ สาขาต่าง ๆ เช่น จิตกรรม ประติมากรรม วรรณกรรม ทัศนศิลป์ คีตศิลป์ เป็นต้น

**8. สาขาจัดการ** หมายถึง ความสามารถในการบริหารการจัดการดำเนินงานด้านต่าง ๆ ทั้งขององค์กรชุมชน องค์กรทางสังคมอื่น ๆ ในสังคมไทย เช่น การจัดการองค์กรของกลุ่มแม่บ้านระบบผู้เฒ่าผู้แก่ในชุมชน เป็นต้น กรณีของการจัดการศึกษาเรียนรู้ นับได้ว่าเป็นภูมิปัญญาสาขาการจัดการที่มีความสำคัญ เพราะการจัด การศึกษาเรียนรู้ดี หมายถึงกระบวนการเรียนรู้พัฒนาและถ่ายทอดความรู้ภูมิปัญญาไทยที่มีประสิทธิผล

**9. สาขาภาษาและวรรณกรรม** หมายถึง ความสามารถผลผลิตผลงานเกี่ยวกับด้านภาษา ทั้งภาษาถิ่น ภาษา โบราณ ภาษาไทย และการใช้ภาษา ตลอดทั้งด้านวรรณกรรมทุกประเภท

**10. สาขาศาสนาและประเพณี** หมายถึง ความสามารถประยุกต์และปรับใช้หลักธรรมคำสอนทางศาสนาเชื่อ และประเพณีดั้งเดิมที่มีคุณค่าให้เหมาะสมต่อการประพฤติปฏิบัติให้บังเกิดผลดีต่อบุคคลและสิ่งแวดล้อม เช่น การถ่ายทอดหลักศาสนา การบวชป่า การประยุกต์ ประเพณี บุญประทายข้าว เป็นต้น

ฐานข้อมูลเกี่ยวกับศาสนา ศิลปะ วัฒนธรรม ประเพณี และภูมิปัญญาท้องถิ่น

**ข้อมูลเกี่ยวกับศาสนสถาน**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ** | **หมู่ที่** | **ชื่อเจ้าอาวาส (ปัจจุบัน)** | **จำนวนพระสงฆ์** | **จำนวนสามเณร** |
| 1 | วัดหนองปล่อง | 3 | พระอธิการสมจิตร มุติโต | 7 | - |
| 2 | วัดปราสาทวนาราม | 8 | พระครูโสภณ อรรถกิจ | 15 | - |
| 3 | วัดตาเหล็ง | 4 | พระครูวิทูร ธรรมาภิรม | 6 | - |
| 4 | วัดสำโรงสามัคคีธรรม | 5 | พระชัยชนะ จันทวังโส | 5 | - |
| 5 | วัดพุทธบูชา ป่าโคกปราสาท | 2 | พระครูปลัดวิชาญ ธัมมะโชโต | 14 | - |

**ข้อมูลปฏิทินกิจกรรมประจำปี วันสำคัญของชาติ ศาสนา พระมหากษัตริย์ และกิจกรรมด้านวัฒนธรรม**

|  |  |  |  |  |  |
| --- | --- | --- | --- | --- | --- |
| **วัน/เดือน/ปี****ที่จัดกิจกรรม****(โปรดระบุให้****ชัดเจน)** | **ชื่อกิจกรรม/****งานประเพณี** | **สถานที่จัดกิจกรรม** | **รายละเอียดกิจกรรม****(โปรดระบุความเป็นมา/****ความสำคัญอย่างย่อและกิจกรรม)** | **บุคคล/หน่วยงาน****ที่รับผิดชอบ****(โปรดระบุให้ชัดเจน)** | **หมายเหตุ** |
| ๑ ม.ค. | งานทำบุญขึ้นปีใหม่ | วัดต่างๆในพื้นที่ตำบล | เลี้ยงพระ ฟังธรรม ทำบุญ ตักบาตร ข้าวสาร อาหารแห้ง | กำนัน/ผู้ใหญ่บ้าน/คณะกรรมการหมู่บ้าน/ประชาชน |  |
| มี.ค | วันมาฆบูชา | วัดต่างๆในพื้นที่ตำบล | ทำบุญตักบาตร ปฏิบัติธรรม ฟังธรรม บำเพ็ญประโยชน์ เวียนเทียน | กำนัน/ผู้ใหญ่บ้าน/คณะกรรมการหมู่บ้าน/ประชาชน/โรงเรียน/ศพด. |  |
| 13 – 16 เม.ย. | ประเพณีสงกรานต์ | วัดต่างๆในพื้นที่ตำบล | ทำบุญตักบาตร,พิธีสงฆ์,รดน้ำดำหัวผู้สูงอายุ,ก่อพระเจดีย์ทราย | กำนัน/ผู้ใหญ่บ้าน/คณะกรรมการหมู่บ้าน/ประชาชน |  |
| มิ.ย. | ประเพณีวิสาขบูชา | วัดต่างๆในพื้นที่ตำบล | ทำบุญตักบาตร ปฏิบัติธรรม ฟังธรรม บำเพ็ญประโยชน์ เวียนเทียน | กำนัน/ผู้ใหญ่บ้าน/คณะกรรมการหมู่บ้าน/ประชาชน/โรงเรียน/ศพด. |  |
| ก.ค. | ประเพณีอาสาหบูชา,ประเพณีวันเข้าพรรษา | วัดต่างๆในพื้นที่ตำบล | ทำบุญตักบาตร ปฏิบัติธรรม ฟังธรรม บำเพ็ญประโยชน์ เวียนเทียน | กำนัน/ผู้ใหญ่บ้าน/คณะกรรมการหมู่บ้าน/ประชาชน/โรงเรียน/ศพด. |  |
| 12 ส.ค. | วันแม่แห่งชาติ | เทศบาลตำบลหนองปล่อง/อำเภอ/โรงเรียน /ศพด. | จัดกิจกรรมเฉลิมพระชนมพรรษา และร่วมพิธี ณ ที่ว่าการอำเภอ/โรงเรียน | เทศบาลตำบลหนองปล่อง/อำเภอ /โรงเรียน |  |
| **วัน/เดือน/ปี****ที่จัดกิจกรรม****(โปรดระบุให้****ชัดเจน)** | **ชื่อกิจกรรม/****งานประเพณี** | **สถานที่จัดกิจกรรม** | **รายละเอียดกิจกรรม****(โปรดระบุความเป็นมา/****ความสำคัญอย่างย่อและกิจกรรม)** | **บุคคล/หน่วยงาน****ที่รับผิดชอบ****(โปรดระบุให้ชัดเจน)** | **หมายเหตุ** |
| ต.ค. | ประเพณีออกพรรษา | วัดต่างๆในพื้นที่ตำบล | ทำบุญตักบาตร ปฏิบัติธรรม ฟังธรรม บำเพ็ญประโยชน์ | กำนัน/ผู้ใหญ่บ้าน/คณะกรรมการหมู่บ้าน/ประชาชน |  |
| พ.ย. | ประเพณีลอยกระทง | วัดต่างๆในพื้นที่ตำบล | จัดกิจกรรมลอยกระทง | กำนัน/ผู้ใหญ่บ้าน/คณะกรรมการหมู่บ้าน/ประชาชน |  |
| 5 ธ.ค. | วันพ่อแห่งชาติ | เทศบาลตำบลหนองปล่อง/อำเภอ | จัดกิจกรรมเฉลิมพระชนมพรรษา และร่วมพิธี ณ ที่ว่าการอำเภอ  | เทศบาลตำบลหนองปล่อง /อำเภอ |  |

**ข้อมูลเกี่ยวกับศิลปะ วัฒนธรรม ประเพณี**

|  |  |  |  |  |
| --- | --- | --- | --- | --- |
| **ลำดับที่** | **ประเพณี/วัฒนธรรม** | **ประวัติความเป็นมา** | **ระยะเวลา** | **สถานที่ปฏิบัติ** |
| 1 | วันมาฆบูชา | วันมาฆบูชา เป็นสำคัญวันหนึ่งของพระพุทธศาสนา เป็นที่รู้กันว่าเป็นวันเกิดพระธรรม ถือว่าเป็นวันที่พระพุทธเจ้า ได้ประกาศหลักธรรมคำสอนของพระองค์ เพื่อให้พระอรหันต์ทั้งหลาย ที่มาประชุมพร้อมกันในวันนั้น นำไปเผยแผ่ | ขึ้น 15 ค่ำ เดือน 3 | - ศาสนาสถานในพื้นที่ |
| 2 | ประเพณีวันสงกรานต์ | ประเพณีสงกรานต์ ถือเป็นประเพณีวันขึ้นปีใหม่ไทย ที่ถือปฏิบัติสืบเนื่องกันมาแต่โบราณ เป็นวัฒนธรรมประจำชาติที่งดงามและฝังลึกเข้าไปในชีวิตของคนไทยมานาน มีการทำบุญตักบาตร สรงน้ำพระ รดน้ำขอพรผู้สูงอายุให้อยู่เย็นเป็นสุข และกิจกรรมต่างๆมากมาย | วันที่ 12- 15 เมษายน ของทุกปี |  - ครอบครัว ชุมชน หมู่บ้านศาสนสถานในพื้นที่ ฯ |
| 3 | วันวิสาขบูชา | การบูชาในวันเพ็ญ ขึ้น 15 ค่ำ เดือนวิสาขะ หรือเดือน 6 เนื่องในโอกาสวันคล้ายวัน พระพุทธเจ้าประสูติ ตรัสรู้ และเสด็จดับขันธปรินิพพานพุทธศาสนิกชนจะบำเพ็ญกุศล ทำบุญตักบาตร บริจาคทาน ปฏิบัติธรรมที่วัด รักษาศีล ไหว้พระ สวดมนต์ ฟังธรรม เวียนเทียน เจริญภาวนา ฯ | ขึ้น 15 ค่ำ เดือน 6 | - ศาสนาสถานในพื้นที่ |

|  |  |  |  |  |
| --- | --- | --- | --- | --- |
| **ลำดับที่** | **ประเพณี/วัฒนธรรม** | **ประวัติความเป็นมา** | **ระยะเวลา** | **สถานที่ปฏิบัติ** |
| **4** | วันอาสาฬหบูชา | การบูชาในวันเพ็ญ ขึ้น 15 ค่ำ เดือน 8 เนื่องในโอกาสวันคล้ายวันที่พระพุทธเจ้าทรงประกาศพระพุทธศาสนาเป็นครั้งแรก โดยการแสดงปฐมเทศนาโปรดพระปัญจวัคคีย์ ที่ป่าอิสปตนมฤคทายวัน จนพระอัญญาโกณฑัญญะ ได้บรรลุธรรม และขอบวชเป็นพระภิกษุรูปแรกในพระพุทธศาสนา จนถือได้ว่า เป็นวันแรกที่มีพระพุทธ พระธรรม และพระสงฆ์ ครบเป็นองค์พระรัตนตรัย | ขึ้น 15 ค่ำ เดือน 8 | - ศาสนาสถานในพื้นที่ |
| **5** | วันเข้าพรรษา | การเข้าพรรษาเป็นพุทธบัญญัติ ซึ่งพระภิกษุสงฆ์ ทุกรูปจะต้องปฏิบัติตาม หมายถึง การอธิฐานอยู่ประจำที่ไม่เที่ยวจาริกไปยังสถานที่ต่างๆ เว้นแต่มีกิจจำเป็นจริงๆ ช่วงจำพรรษาจะอยู่ในช่วงฤดูฝนที่มีกำหนดเป็นระยะเวลา 3 เดือน มีประเพณีสำคัญที่ขาดไม่ได้เลย คือ ประเพณีหล่อเทียนเข้าพรรษาและประเพณีถวายผ้าอาบน้ำฝน | แรม 1 ค่ำ เดือน 8 |  - ศาสนาสถานในพื้นที่ |
| **6** | ประเพณีสารทเดือนสิบ | ประเพณีสารทเดือนสิบ มีมาตั้งแต่พุทธกาลคาดว่าเมื่อพระพุทธศาสนาเผยแพร่เข้ามาในนครศรีธรรมราช เป็นการแสดงความกตัญญูกตเวทีต่อบรรพบุรุษ ทำบุญอุทิศส่วนกุศลให้แก่ผู้ล่วงลับไปแล้ว และเป็นโอกาสหนึ่งที่ได้รวมญาติพบปะพี่น้องที่อยู่ห่างไกล มีการทำขนมต่างๆ มากมาย เช่น ขนมไข่ปลา ขนมลา ขนกง ก้านบัวฯ เพื่อถวายพระสงฆ์  | วันแรม 1 ค่ำ ถึงแรม 15 เดือน 10 | - ศาสนาสถานในพื้นที่ |
| **ลำดับที่** | **ประเพณี/วัฒนธรรม** | **ประวัติความเป็นมา** | **ระยะเวลา** | **สถานที่ปฏิบัติ** |
| **7** | วันออกพรรษา | วันออกพรรษา หมายถึง วันที่พ้นจากข้อกำหนดทางพระวินัยที่ต้องอยู่ประจำที่ หรือในวัดแห่งเดียวตลอด 3 เดือน พระสงฆ์ได้ทำปวารณา เปิดโอกาสให้เพื่อนพระภิกษุว่ากล่าวตักเตือนเรื่องความประพฤติของตน เพื่อให้เกิดความบริสุทธิ์ ความเคารพนับถือและสามัคคีกัน เมื่อออกพรรษาแล้วจะได้นำความรู้จากหลักธรรมและประสบการณ์ที่ได้รับระหว่างพรรษาไปเผยแผ่แก่ประชาชน พุทธศาสนิกชนจะไปทำบุญทำทาน รักษาศีลและฟังธรรมเป็นกรณีพิเศษ | วันขึ้น 15 ค่ำ เดือน 11 | - ศาสนาสถานในพื้นที่ |
| **8** | ประเพณีการทอดกฐิน  | การทอดกฐิน คือ การนำผ้ากฐินไปวางไว้ต่อหน้าพระสงฆ์อย่างต่ำ 5 รูป แล้วให้พระสงฆ์รูปใดรูปหนึ่งที่ได้รับมอบหมายจากคณะสงฆ์ทั้งนั้นเป็นเอกฉันท์ให้เป็นผู้รับกฐินนั้น การทอดกฐินในแต่ละปีกำหนดให้มีการจัดทอดกฐินขึ้นภายใน 1 เดือน หลังวันออกพรรษา โดยวัดที่จะสามารถรับกฐินได้ ต้องมีพระภิกษุจำพรรษาโดยไม่ขาดพรรษาเลย แต่ละวัดสามารถรับกฐินได้ปีละ 1 ครั้ง การทอดกฐินนั้น มีหลายประเภท ในพื้นที่ตำบลสระแก้วส่วนใหญ่จะเป็นกฐินสามัคคี ที่มีเจ้าภาพร่วมกัน จะมีการตั้งคณะทำงานเพื่อดำเนินการ แล้วมีหนังสือบอกบุญไปยังผู้อื่นด้วย | แรม 1 ค่ำ เดือน 11 ถึงกลางเดือน 12 | - ศาสนาสถานในพื้นที่ |

|  |  |  |  |  |
| --- | --- | --- | --- | --- |
| **ลำดับที่** | **ประเพณี/วัฒนธรรม** | **ประวัติความเป็นมา** | **ระยะเวลา** | **สถานที่ปฏิบัติ** |
| **9** | ประเพณีลอยกระทง | ลอยกระทง เป็นประเพณีที่ สำคัญ ได้สืบทอดกันมาตั้งแต่โบราณ โดยมีความเชื่อหลายประการ เช่น แสดงความสำนึกถึงบุญคุณของแม่น้ำที่เราได้อาศัยน้ำกินน้ำใช้ การขอขมาต่อพระแม่คงคาที่ได้ทิ้งสิ่งปฏิกูลต่างๆ ลงไปในน้ำ การสะเดาะเคราะห์ และสิ่งไม่ดีต่างๆ ให้ลอยตามแม่น้ำไปกับกระทง และยังเป็นการส่งเสริมการท่องเที่ยวอีกด้วย | วันเพ็ญ(ขึ้น15ค่ำ)เดือน 12 | ในพื้นที่ตำบลและใกล้เคียง |
| 10 | วันธรรมสวนะ | “วันธรรมสวนะ” เรียกชื่ออีกอย่างหนึ่งว่า “วันพระ” หมายถึงการฟังธรรมของชาวไทยพุทธ เมื่อถึงวันธรรมสวนะ คือ วันขึ้น 8 ค่ำ แรม 8 ค่ำ และ วันขึ้น 15 ค่ำ แรม 15 ค่ำ พุทธศาสนิกชนจะเตรียมอาหาร ผลไม้ เครื่องสักการะไปวัดเพื่อถวายแด่พระภิกษุสงฆ์ รวมทั้งรักษาศีล เจริญจิตภาวนาและฟังธรรมเทศนา | ทุกวันธรรมสวนะ | - ศาสนาสถานในพื้นที่ |
| 11 | ประเพณีการบวชนาค | ตามประเพณีชายไทย อายุ 20 ปีบริบูรณ์ จะต้องบวชทดแทนบุญคุณพ่อแม่ การบวชสมัยก่อนต้องบวชกัน 1 พรรษาปัจจุบันระยะเวลาอาจจะน้อย เช่น 7 วัน 15 วัน 30 วัน การบวชถือได้ว่า ผู้บวชจะได้ศึกษาถึงหลักธรรมคำสอนของพระพุทธเจ้าเพื่อจะนำไปปฏิบัติอย่างเคร่งครัด มีความอดทนอดกลั้น และเข้าใจโลกธรรม | มีการดูฤกษ์ยามวันดี ได้ตลอดทั้งปี  | - ศาสนาสถานในพื้นที่ |

|  |  |  |  |  |
| --- | --- | --- | --- | --- |
| **ลำดับที่** | **ประเพณี/วัฒนธรรม** | **ประวัติความเป็นมา** | **ระยะเวลา** | **สถานที่ปฏิบัติ** |
| **12** | พิธีกรรมเกี่ยวกับการแต่งงาน | พิธีกรรมเกี่ยวกับการแต่งงาน สมัยโบราณมีขั้นตอนต่างๆ หลายขั้นตอน เริ่มจากการเกี้ยวพาราสี การทาบทาม การสู่ขอ และการแต่งงาน เมื่อขบวนเจ้าบ่าวไปถึงบ้านเจ้าสาวมักจะถูกปิดทางไม่ให้เข้าไป ต้องมีการจ่ายค่าผ่านทาง ญาติเจ้าสาวจะจูงมือเจ้าบ่าวไปในห้องประกอบพิธี เมื่อได้มีการตรวจสอบสินสอดทองหมั้นเรียบร้อยแล้ว จึงประกอบพิธีสงฆ์ ถวายภัตตาหาร แล้วมีพิธีกราบหมอน เจ้าบ่าวมอบของขวัญให้เจ้าสาว เป็นอันเสร็จพิธีและมีการเลี้ยงแขก ตกค่ำจะมีพิธีห้องหอให้คู่บ่าวสาว เรียกว่า “การเรียงสาดเรียงหมอน” | มีการดูฤกษ์ยามวันดี ได้ตลอดทั้งปี  | ส่วนใหญ่จะจัดบ้านเจ้าสาวหรือสถานที่ต่างๆ ตามความสะดวก |

**ฐานข้อมูลภูมิปัญญาท้องถิ่นและปราชญ์ชาวบ้าน**

**ด้านเกษตรกรรม**

|  |  |  |  |
| --- | --- | --- | --- |
| **ที่** | **ชื่อของภูมิปัญญา** | **ชื่อของเจ้าของภูมิปัญญา** | **ที่อยู่** |
| 1 | การเกษตรผสมผสาน | นายกลม พวงมาลัย | 29 ม. 4 ต.หนองปล่อง |
| 2 | การเกษตรผสมผสาน | นายเปลื้อง สินชัยยา | 43 ม. 6 ต.หนองปล่อง |
| 3 | การเกษตรผสมผสาน | นายแสวง กล้าหาญ | 11 ม. 8 ต.หนองปล่อง |
| 4 | การเกษตรผสมผสาน | นายบุญเกิด บุญรอดดวง | 22 ม.9 ต.หนองปล่อง |

**ด้านการแพทย์**

|  |  |  |  |
| --- | --- | --- | --- |
| **ที่** | **ชื่อของภูมิปัญญา** | **ชื่อของเจ้าของภูมิปัญญา** | **ที่อยู่** |
| 1 | พืชสมุนไพร | นายศิริ คงสืบชาติ | 29 ม. 1 ต.หนองปล่อง |
| 2 | พืชสมุนไพร | นายปั่น หาญสุวรรณ์ | 25 ม. 7 ต.หนองปล่อง |
| 3 | นวดแผนไทย , สปา | น.ส.พรณิชชนัญ บุรีแสง | 10 ม. 10 ต.หนองปล่อง |

**ด้านศิลปกรรม**

|  |  |  |  |
| --- | --- | --- | --- |
| **ที่** | **ชื่อของภูมิปัญญา** | **ชื่อของเจ้าของภูมิปัญญา** | **ที่อยู่** |
| 1 | การหล่อ , การปั้น | นางภณิตา เกื้อกระโทก | 95 ม. 7 ต.หนองปล่อง |

**ด้านอาหารและเครื่องดื่ม**

|  |  |  |  |
| --- | --- | --- | --- |
| **ที่** | **ชื่อของภูมิปัญญา** | **ชื่อของเจ้าของภูมิปัญญา** | **ที่อยู่** |
| 1 | การทำหมี่มัดตอก | นางอำพร หลอดทอง | 66 ม. 8 ต.หนองปล่อง |
| 2 | การทำขนมไทย | นางสมบูรณ์ ทิพย์จันทร์ | 65 ม. 10 ต.หนองปล่อง |
| 3 | การทำมะพร้าวเผา | นายถวิล สิมรัมย์ | 1 ม. 10 ต.หนองปล่อง |

**ด้านหัตถกรรม สิ่งประดิษฐ์**

|  |  |  |  |
| --- | --- | --- | --- |
| **ที่** | **ชื่อของภูมิปัญญา** | **ชื่อของเจ้าของภูมิปัญญา** | **ที่อยู่** |
| 1 | การทำหมอนฟักทอง | นางศรีรุ้ง ศิริสวัสดิ์ | 55 ม. 8 ต.หนองปล่อง |
| 2 | การทอผ้า | นางยุพิน สงกูล | 105 ม. 1 ต.หนองปล่อง |
| 3 | การทอเสื่อกก | นางจุฑามาศ แมลงผึ้ง | 51 ม. 3 ต.หนองปล่อง |
| 4 | การทำบายศรี | นางสมพอง เจริญสุข | 34 ม. 7 ต.หนองปล่อง |
| 5 | การทำไม้กวาดทางมะพร้าว | นางปุ๊ก เสาโสด | 9 ม. 8 ต.หนองปล่อง |

**ด้านภาษา ศิลปะ วัฒนธรรม**

|  |  |  |  |
| --- | --- | --- | --- |
| **ที่** | **ชื่อของภูมิปัญญา** | **ชื่อของเจ้าของภูมิปัญญา** | **ที่อยู่** |
| 1 | เพลงโคราช | นางยนต์ หมั่นนึก | 145 ม. 5 ต.หนองปล่อง |